# data[].attributes.body
Sok idő eltelt, mióta nem találkozhattunk a gyerekekkel és Önökkel. Reméljük, hogy már nem kell sokat várni a találkozásra. Kívánjuk, hogy mindenki egészségben vészelje át ezt a nehéz időszakot!
Addig is érdemes együtt felidézni a gyerekekkel azokat az élményeket, amelyeket korábban az óvodában éltek át:
Hogy hívják a csoporttársaidat? És vajon a jelükre is emlékszel?
Ki ült veled egy asztalnál?
Hogyan szoktatok elpakolni?
Emlékszel még milyen képek voltak az óvó néni asztalára ragasztva? (segítek egy kicsit - egy mosolygós és egy szomorú fej)
Mi szokott csinálni a napos?
Kivel és mit szeretsz játszani az oviban?
Mit lehet játszani az galérián?
Mi szoktatok tornázni a Zsuzsa nénivel? Mivel jutalmaz benneteket a torna végén?
Mit szoktunk csinálni miután megettük a gyümölcsöt?
Emlékszel, hogy milyen kép van a mászófalon a hallban?
Kik szoktak bejönni a csoportunkba? (Brigi néni, Zsuzsa néni, Enikő néni, Kriszti néni, Zsófi néni)
Kivel szoktunk találkozni a folyosón, amikor kimegyünk az udvarra? (Zoli bácsi, Zsolti bácsi)
Mit csinálunk ebéd után?
Mi hiányzik a legjobban az oviból?

Örömmel vesszük, ha megosztják 1-1 válaszukat. Köszönjük és ölelünk minden katicás gyermeket!
Timi néni, Zita néni és Tündi néni

# data[].attributes.body
Anyukák...most egy kicsit takarják el a szemüket és kérjék meg az apukákat, nagypapákat esetleg nagyobb testvéreket, hogy olvassák el az alábbi sorokat a kép alatt!
Köszönjük

# data[].attributes.body
Sajnos az idén az anyák napját nem tudjuk megünnepelni, ahogy azt a hagyományaink szerint szoktuk, ezért szeretnénk egy kis segítséget kérni Önöktől, esetleg a nagyobb testvérektől.
Ezen e héten teszünk fel 2 kis versikét - egy rövidebbet a kisebbeknek és egy hosszabbat a nagyobbaknak. Szeretnénk, ha együtt megtanulnák a gyerekekkel hogy anyák napján fel tudják köszönteni az édesanyákat.
Jövő héten pedig jelentkezünk egy kis barkácsötlettel is.

Kicsiknek (4 éveseknek)

Ágh István: Virágosat álmodtam

Édesanyám,virágosat álmodtam,
napraforgó virág voltam álmomban, édesanyám, te meg fényes nap voltál,
napkeltétől napnyugtáig ragyogtál.

Nagyobbaknak (5 éveseknek)

Mentovics Éva: Elmesélem, hogy szeretlek

Mikor járni tanítottál,
lehajoltál hozzám.
Azt súgtad, hogy: drága kincsem…
s megcsókoltad orcám.

Ölelgettél, cirógattál,
ápoltad a lelkem.
Kedves szóval terelgettél
- bármi rosszat tettem.

Oly sok éjjel virrasztottál
kívánságom lesve.
Álmot hozó meséd nélkül
sose múlt el este.

Beszédre is tanítottál -
szívesen mesélek.
Elmesélem e szép napon,
hogy szeretlek téged.

Ahogyan a barna mackók
szeretik a mézet,
Édes, drága jó Anyácskám
úgy szeretlek téged.

# data[].attributes.body
Mozgás

Szeretnék ajánlani egy kis mozgássort, amit a lakásban is meg tudnak csinálni a gyerekek. Nem kell hozzá sok minden és felfordulás sem lesz!

Eszközök: szőnyeg, székek, asztal, fotel vagy kanapé

Elhelyezésük egymás után, vagy tetszőleges is lehet.

I.                   Feladat: Feküdjön a gyermek a szőnyeg szélére nyújtott lábbal és karral

gurulás a szőnyeg végéig

átbújás az 1. szék alatt

átmászás a 2. széken

bújás az asztal alatt

átmászás fotelon vagy kanapén

nyusziugrással érkezzen vissza a szőnyeg széléhez.

Természetesen a lehetőségekhez mérten lehet az eszközöket variálni, elhelyezni.

Ötlet: ha egyedül van a gyermek akár stopperolhatják az időt, hogy mennyire gyors. Testvérrel is játszható akár versenyszerűen is.

II.                 Mozgásos játék: szórjunk szét a lakásban nagyobb méretű építőkockákat. Helyezzünk el valahova egy kosarat/dobozt.

Feladat: mászással vagy pókjárással egyesével gyűjtse össze a kockákat, és vigye el a kosárba! Tesóval is játszható, akkor két saját dobozba gyűjtsenek! Változat: szín, forma szerint is gyűjthetik.

# data[].attributes.body
Vers

Kisebbeknek

Tóth Anna: Katica

Kicsi vagyok, mégse félek,
Tarka mezőn éldegélek.
Hátam piros, mint az alma,
Hét kis pöttyöt láthatsz rajta.
Hívhatsz engem Katicának.
Fürgén szálló kisbogárnak.
S hogyha pihenek az ágon,
Vagy egy apró vadvirágon,
Óvatosan felemelhetsz,
Csengő hangon énekelhetsz,
Ujjacskádra felsétálok,
Aztán gyorsan tovaszállok.

Fecske Csaba: Lepkehívogató

Szállj le, lepke, magot adok!
Ha megeszed, többet adok.

Mint a szirom, szép a szárnyad,
ékessége vagy a nyárnak.

Tarka lepke, szállj kezemre!
Mondd csak, mi szél hozott erre?

Ha majd vége lesz a nyárnak,
hová repít gyönge szárnyad?

Szalai Borbála: Katica bogárka

Katica, katica katicabogárka
aj de szép, jaj de szép rajtad a kabátka

Olyan színű, mint a pipacs,
Hét gomb is van rajta,
Tán a szabó
Piros pipacs
Szirmaiból varrta?

Nagyobbaknak

Devecsery László: Katica

-Kis katica, merre jársz,
égen-földön merre szállsz?
Merre viszed hét pettyedet?
Hadd repüljek távol veled!

-Ég, föld között repít szárnyam,
virágok kelyhe az ágyam.
Szárny nélkül te hogy’ repülnél?
Hét petty nélkül is örülnél?
-Kis katica, repülj messze:
szép, távoli, új egekre!
Szárny nélkül én nem követlek,
hét petty nélkül nem vezetlek.
-Kis katica! Merre jársz?
Égen-földön merre szállsz

Mentovics Éva: A pillangó tánca
Napsugaras rét felett
táncos kedvvel lépeget.
Harmatvízben megfürödve
reggelre már víg a kedve.

Tarka szárnya libbenő,
lábán pöttöm cipellő.
Jobbra perdül, balra táncol,
nektárt gyűjt a szép akácról.

Kémleli a kék eget,
virágszirmon lépeget.
Csillámporos fodros szárnya
pillekönnyen perdül táncra.

Nagyobbaknak

A katica elveszett pöttyei

Egy meleg nyári reggel Kiskatica vidáman repkedett a harmatos fű felett. Nagykatica a szomszéd család egyetlen lánya a tükör előtt gyönyörködött pöttyeiben. Neki voltak a legszebb pöttyei a kerek nagy mezőben, vagy legalábbis ő mindig ezt mondogatta. Hivalkodó, kényes természete miatt nem volt egyetlen barátja sem. Illetve egy mégis volt, ugyanis Kiskatica időnként meglátogatta. Sajnálta Nagykaticát, hogy mindig egyedül van. Mindkettőjüket Katicának hívták, de Nagykatica még a nevében is nagyobb akart lenni barátnőjénél. Kiskaticát egyáltalán nem zavarta ez a megkülönböztetés. Ő jószívű, kedves, és segítőkész volt. Most is arra repült barátnője felé, és bekiáltott az ablakon.
– Nagykatica gyere, repüljünk együtt a harmatos fű felett!
– Dehogy megyek, még vizesek lesznek a pöttyeim.
– Nem lesznek vizesek, hiszen csodásan süt a nap.
– Ugyan hova gondolsz? A nap is árt a csodás pöttyeimnek, de ha akarod bejöhetsz, és kifényesítheted őket.

Egy szempillantás, és Kiskatica már ott volt barátnője mellett. Kezet mosott, elővette a selyem törlőkendőt, és nekilátott a pöttyek törölgetésének. Nem először teszi ezt meg barátnőjének.
– Jaj, csak óvatosan! Ugye milyen gyönyörűek? – kényeskedett Nagykatica
– Nagyon szépek, mind a hat úgy csillog, mint a fényes csillag.
– Mit mondtál?!
– Bocsáss meg Nagykatica, valami rosszat mondtam? – Hány pöttyet mondtál?
– Azt mondtam mind a hat…
– Talán hét, mert én hétpöttyes katicabogár vagyok.
– Tudom én azt, de sajnálom, most csak hat pöttyed van.
– Haaat? Az nem lehet! – már ugrott is fel, szétnyitotta a szárnyait, és elkezdett számolni
– Egy-kettő-három-négy-öt-hat. Hol van a hetedik csodás pöttyem? Biztosan elloptad! – rivallt rá a riadt Katicára, aki alig hallhatóan rebegte.

– Én nem nagykatica_6, nem loptam el, hova gondolsz?
– Igen te voltál, mert irigy vagy, hogy neked nem ilyen szépek a pöttyeid. Mutasd!
Kiskatica könnyes szemmel megfordult, és barátnője elkezdte számolni a pöttyeit.
– Egy-kettő-három-négy-öt-hat-hét. Neked hét van. Akkor biztosan a tücskök lopták el az én csodás pöttyemet – elővett egy távcsövet, a tücsökék háza fele fordult, és belenézett. – Nézd Kiskatica! Ott van a csodás pöttyem!
Kiskatica megtörölte a szemét, kissé hüppögött, de belenézett a távcsőbe.
– Ott! Ott látod? Kázmér dobálja a levegőbe az én csodás pöttyemet!

Kiskatica valóban látta Kázmért, ahogy egy gömbölyű, pöttyes valamit dobál a levegőbe.
– De azon ott több pötty van, nem csak egy – mondta bátortalanul.
– Persze mert, más katicáktól is ellopta, de a legszebb az enyém. Odamegyünk, és elvesszük tőle – jelentette ki határozottan Nagykatica, és már indultak is a tücsök háza felé.
Mire odaértek Kázmér, már a hegedűjét hangolta.
– Elloptad a csodás pöttyemet! – kiáltotta Nagykatica köszönés helyett.
Kázmér ijedtében még a vonóját is elejtette.: – Mit loptam én el?

– Láttuk, dobáltad a levegőbe. Igaz Kiskatica? katica_elveszett_pöttyei_kázmér Kiskatica csak bólogatott. Ekkor Kázmér letette a hegedűt, és felkapta azt a valamit, amit dobált a levegőbe.
– Ez egy pöttyös labda, ezzel labdázni lehet. Különben is ezek nem igazi pöttyök, ezek festve vannak – nevetett az ámuldozó katicákon.
– Nem igaziak? Akkor hova tűnt a pöttyöm?
– Biztosan rosszul számoltátok, majd én megszámolom – és már számolta is Nagykatica pöttyeit.
– Egy-kettő-három-négy-öt. Itt van mind az öt.
– Mennyiii?
– Mondom öt, öt szép kerek pötty.
– De hétnek kellene lennie – mondta halkan Kiskatica, mert a barátnője meg sem tudott szólalni.
– Ne bőgj már – vakarta meg a fejét Tücsök Kázmér, majd felkiáltott. – Lepke Piroska! Csakis ő lehetett – és már nézte is távcsövön a lepke udvart. – Ott van! Mondtam én.
A lányok is belenéztek a távcsőbe, és valóban látták Lepke Piroskát, kezében ott volt egy csokor vadvirág, és a katica ellopott pöttyei. Már indultak is a lepke udvar felé. Nagykatica, Tücsök Kázmér és Kiskatica.

– Azonnal add vissza a csodás pöttyeimet! Látom, ott vannak a kezedben! – kiáltotta Nagykatica.
– Mit adjak én vissza? A te pöttyeidet? Ez egy pöttyös váza, amibe a virágokat teszem, amiket most szedtem. Ezek nem igazi pöttyök, ezek festve vannak.
– Nem igaziak? Akkor hova tűntek az én pöttyeim?
– Biztosan rosszul számoltátok, majd én megszámolom – és már számolta is Nagykatica pöttyeit.
– Egy-kettő-három-négy. Itt van mind a négy. Nagykatica kis híján elájult.
– Négy? Nekem hét pöttyöm volt! A méhek, biztosan azok voltak – és már nézett is a távcsövébe. – Ott! Ott vannak a pöttyeim. Nézzétek!
A többiek is látták Mézikét ahogy sütkérezik a napozó ágyon és Nagykatica pöttyeit emelgeti. Már indultak is a méh lak felé. Nagykatica, Tücsök Kázmér, Lepke Piroska, és Kiskatica.
– Azonnal add vissza a csodás pöttyeimet! – látom, ott van az asztalon.

– Ezek a te pöttyeid? Ez egy pöttyös bögre. Mézes teát iszogattam belőle – nevetett Mézike. – Ezek nem igazi pöttyök, ezek festve vannak.
– Nem igaziak? Akkor hova tűntek az én pöttyeim?
– Biztosan rosszul számoltátok, majd én megszámolom. – és már számolta is Nagykatica pöttyeit.
– Egy-kettő-három. Három csodás pötty.
– Három? De hét volt! A hangyák, biztosan azok lopták el – és már nézett is a távcsövén Hangyáék felé. – Igen, ott vannak! Alfréd tologatja őket!

Valóban mindenki látta, ahogy Hangya Alfréd, egy keréken tologatja Nagykatica pöttyeit. Már indultak is a hangya ház felé. Nagykatica, Tücsök Kázmér, Lepke Piroska, Mézike, Kiskatica.

– Azonnal add vissza a csodás pöttyeimet! Látom hogy tologatod őket.
– Ezek a te pöttyeid? Vegyél szemüveget, hiszen ez egy pöttyes talicska. Homokot hordok a homokvárhoz. Ezek a nem igazi pöttyek, ezek festve vannak.
– Nem igaziak? Akkor hova tűntek az én pöttyeim?
– Biztosan rosszul számoltátok, majd én megszámolom – és már számolta is Nagykatica pöttyeit.
– Egy-kettő. Itt van mind a kettő.
– Kettő? Az nem lehet. Hét pöttynek kell lennie. Hol lehetnek? Csiga Oszkár! Biztosan ő lopta el. Igen! Ott vannak a pöttyeim! – kiáltott fel Nagykatica, amikor belenézett a távcsőbe.
Valóban mindenki látta, hogy Oszkár nagy lapáttal emelgeti Nagykatica pöttyeit. Már indultak is a csigaház felé. Nagykatica, Tücsök Kázmér, Lepke Piroska, Mézike, Hangya Alfréd, és Kiskatica.

– Azonnal add vissza a pöttyeimet! Láttuk, ahogy lapáttal emelgetted őket.
– Ezek a te pöttyeid? Hahaha. Ez egy pingpong ütő, és egy pöttyes pingpong labda. Ezek nem igazi pöttyek, ezek festve vannak.
– Nem igaziak? Akkor hova tűntek az én pöttyeim?
– Biztosan rosszul számoltátok, majd én megszámolom – és már számolta is Nagykatica pöttyeit.
– Egy. Hát itt van egy pötty.
– Egy? – kiáltott fel Nagykatica, és élettelenül hullott a földre.
– Mi történt vele? Most mit csináljunk? – tanakodtak.
– Meg kell találni Nagykatica hat csodás pöttyét. Itt már csak a mezőtündér segíthet. Ki tart velem? – kérdezte Kiskatica.
– A mezőtündérhez akarsz menni? Az veszélyes lehet – mondták a többiek.
– Meg kell tennem, ő a barátnőm – és felemelte Nagykaticát a földről, egy nagy levélre fektette, nekiveselkedett, majd húzni kezdte a nagy csipkebokor felé, ami mögött a mezőtündér lakott.
A többiek egy darabig némán nézték, az erőlködő katicát, de egyszer Csiga Oszkár felkiáltott.
– Várjál Kiskatica, én is segítek!
– Én is! Én is! – kiáltották a többiek is.
Így aztán mindenki összefogott, és együtt indultak útnak az ájult Nagy Katicával. Kiskatica, Csiga Oszkár, Hangya Alfréd, Mézike, Lepke Piroska, és Tücsök Kázmér.
Igaz féltek, de rendületlenül vitték barátjukat a tündér felé, aki talán tudja hova lettek a csodás pöttyek. Nagy nehézségek közepette átverekedték magukat a szúrós csipkebokron, és valóban ott találták a tündérpalotát.

– Mezők tündére kérlek segíts a barátunkon Nagykaticán – kiáltották a palota kapujában. Ekkor megjelent a tündér. Zöld selyem ruha és tarka virágos kötény volt rajta, fején színes virágkoszorú. Kezében egy csipkebokorág.
– Miért zavarjátok a délelőtti pihenőmet?
– Kedves Tündér, kérlek bocsáss meg nekünk. A segítségedet szeretnénk kérni. A barátunkat nagy baj érte, elvesztek a pöttyei, és most élettelenül fekszik itt ezen a zöld levélen. Kérünk segíts rajta! – így kérlelték a tündért, aki a csipkebokor ággal megsuhintotta Nagykaticát és az egy szemvillanás alatt feléledt.

Meglepetten nézett körbe, majd könnyes szemekkel fordult a barátaihoz.
– Ti vállaltátok értem a veszélyt a tüskés bokron át, hogy nekem segítsetek? Bocsássatok meg nekem, nagyon szégyenlem magam, hogy megvádoltalak titeket. Mezők Tündére, kérlek engem büntess meg, én vagyok az oka, hogy megzavartuk nyugalmadat.

A tündér elmosolyodott, majd így szólt. katica_elveszett_pottyei_mezotunder
– Nálam vannak a pöttyeid Katica, én vettem el mindig egyet, amikor megbántottál valakit. Visszakapod őket, mert megbántad tettedet, de jól jegyezd meg a kényeskedés, a hivalkodás, a mások megbántása rossz útra vezet – ekkor a Tündér belenyúlt köténye zsebébe, és színes virágszirmokat szórt Nagykatica felé.
Ebben a pillanatban a pöttyek visszakerültek a helyükre.
– Nagykatica megvannak a csodás pöttyeid! – kiáltották örömmel és már számolták is.
– Egy-kettő-három-négy-öt-hat-hét! Éljen a mezők igazságos Tündére!
A Tündér elmosolyodott, felemelte a csipkebokor ágat és a kis csapat, hipp-hopp átrepülte a tüskés bokrot. Egy szemvillanás alatt a mező közepén találták magukat.
– Köszönöm Tündér! Nektek is köszönöm hogy a barátotok lehetek! – rebegte Nagykatica. – Tudjátok mit? Labdázzunk együtt! – és már repült is a pöttyes labda.
– Figyelj jól! Hozzád is elrepül. Kapd el hamar!

Vége!

Kisebbeknek
Nézzétek és hallgassátok meg A három pillangó című mesét Zita néni előadásában

https://drive.google.com/open?id=1GByi9AQv_JOB2g96zZCnW_qeP-5iUdXY

# data[].attributes.body
A gyerekek ilyenkor tavasszal kedvelik a fűben megbújó katicákat, a szép tarka pillangókat, méhecskéket. Érdemes egy kicsit ezekről beszélgetni
Katica

A hétpettyes katicabogár hazánkban, szinte mindenütt előfordul. Már az első meleg napon előjönnek rejtekhelyükről, és lerakják petéiket. A katicák ragadozók. Fő zsákmányuk a levéltetvek, pajzstetvek. Ily módon természetes rovarírtók. A katicabogarak szívesen nyalogatják a gyümölcsfák virágaiban lévő nektárt. Szárnyuk alapszíne piros, narancsvörös, vagy sárga, rajta fekete pöttyökkel. A katicabogaraknak két pár szárnyuk van. A felső pár kemény, ez védi a hártyás alsó szárnyakat, amikor nem repül. Csápjaikkal tapogatnak, szagolnak. Védett helyen üregekben, zugokban telelnek.
https://www.youtube.com/watch?v=nX1-Q08yjds

# data[].attributes.body
Pillangók

A lepkék a legszebb rovarok közé tartoznak. Szárnyaikat egymást fedő pikkelyek borítják, melyek színpompás mintázatúak. A lepke petéjéből hernyó lesz, melyek nagyon sok növényt fogyasztanak, és gyorsan nőnek. Sok kárt tesznek a gyümölcsösökben. A hernyó bebábozódik, és a bábból bújik ki a csodaszép pillangó. A pillangó virágnektárral táplálkozik.

A pillangók hernyóból lesznek, melyről egy youtube videót is láthattok, nézzétek meg!
https://www.youtube.com/watch?v=ocWgSgMGxOc

# data[].attributes.body
Méhek

A méhek a virágok belsejében termelődő, édes folyadékkal, a nektárral táplálkoznak. Ezt szívócsövükkel szívogatják ki. A méhek virágport gyűjtenek. Méhkasban élnek, és nagyon sokan vannak. A virágpor gyűjtőket dolgozóknak hívják, ők gyűjtik az élelmet a lárváknak. A kaptárban egy lány méh van őt királynőnek hívjuk. Ő az egész család anyja. A méhek virágporból mézet készítenek! Nézd meg a videót!
https://www.youtube.com/watch?v=Bg46-pi8H_I&t=99s

# data[].attributes.body
Anyanyelvi játékok

Ellentétpár játék

A felnőtt egy szót mond a gyereknek, aki annak ellentétét mondja: pl. hideg-meleg, édes-sós, kicsi-nagy, könnyű-nehéz, jó-rossz, fekete-fehér, nappal-éjjel stb.

Szavak sorrendben

A szülő mond a gyermeknek 3-4 (4-5) szót, amit a gyereknek ugyanebben a sorendben kell visszamondania.

Szó elejének hangoztatása

A szülő a szó elejét hangoztatja, a gyermek pedig kimondja az egész szót. Pl. pillan-pillangó, méhecs-méhecske, kati- katica, vi- virág, fecs- fecske stb.

# data[].attributes.body
Vizuális emlékezetfejlesztés

Mi van a kendő alatt?

Különböző tárgyakat figyeljen meg a gyermek az asztalon, majd takarják le egy kendővel. A gyermek sorolja fel, hogy milyen tárgyakat látott!

Mi hiányzik? Mi változott meg?

Tegyék a tárgyakat sorrendbe egymás mellé. A gyermek ezt jól figyelje meg, majd takarja el a szemét, miközben egyet elveszünk. találja ki,hogy melyik hiányzik!

Változat: cseréljük meg a sorrendet, majd így találja ki, hogy mit változtattunk meg!

Találós kérdések

Szépnek tart felnőtt és gyerek,

pedig csúf hernyóból kelek! (lepke)
Döngicsélve körbe szállok,              virágporra rátalálok.                      Összegyűjtöm, szedem néked,         így eheted majd a mézet! (méh)

Pettyes hátam, hártyás szárnyam     levéltetűt eszem bátran  (katica)

Él egy állat erdőn, réten
bezárja a házát télen
kimegy, hogyha itt a tavasz
mégis félig otthon marad (csiga)

# data[].attributes.body
https://www.youtube.com/watch?v=z8_hgvNJdAE

Katalinka szállj el

Mit mos, mit mos

https://www.youtube.com/watch?v=4ovtMnyHuVM

Lepke, szállj a tenyeremre

https://www.youtube.com/watch?v=ETiWJBSbARc

Gryllus Vilmos: Pillangó dal
https://www.youtube.com/watch?v=gEOLBVsF6a8

Buborék Együttes: Pillangó
https://www.youtube.com/watch?v=b1N3oHG8xXY

Lepke te kedves

Gryllus Vilmos: Katica-dal

Domború hátam,
Pöttyös a szárnyam.
Baktat a fűben
Hat pici lábam.
Mászom a dombra
Szárnyamat bontva.
Ringat a szellő,
Ez csak a dolga.

Szállok az égen,
Nap süt a réten.
Hét kicsi pöttyöm
Csillan a fényben.
Ámde megállok,
Rád ha találok.
Nyújtsd fel az ujjad,
Arra leszállok.

# data[].attributes.body
Vágjátok ki a kis képeket, majd ragasszátok az ugyanolyan katicák mellé!

# data[].attributes.body
Labirintus

# data[].attributes.body
Nagyobbaknak

Olyanra színezd a formákat, ahogyan látod a lap tetején!

# data[].attributes.body
Halmazalkotás

Kisebbeknek

Keressetek a lakásban olyan játékokat, tárgyakat, és gyűjtsétek egy kupacba:

Ø amelyek pirosak

Ø amelyek kicsik, kisebbek, mint a tenyered

Ø olyanokat, amik gurulnak

Ø keress olyat, ami nem játék

Ø keress anyával olyan gombokat, amelyiken két lyuk van

Ø keress anyával olyan gombokat, amelyik alján egy kis fülecske van

Ø válogasd szét a gombokat úgy, hogy az egyik kupacba kicsik legyenek, a másikba nagyok

# data[].attributes.headline
Rajz kézimunka Rajzoljatok a papírra sablon segítségével pillangókat, majd színezzétek körül! Vagy tartsd rajta a sablont a papíron amíg körbe színezed! Ügyelj rá, hogy ne mozduljon el! Esetleg pici celluxal oda lehet ragasztani!

# data[].attributes.subject
Rajz kézimunka Rajzoljatok a papírra sablon segítségével pillangókat, majd színezzétek körül! Vagy tartsd rajta a sablont a papíron amíg körbe színezed! Ügyelj rá, hogy ne mozduljon el! Esetleg pici celluxal oda lehet ragasztani!

# data[].attributes.body
Wc papír gurigát anya segítségével vágjatok ketté, majd fessétek le feketére. Ha megszáradt, ragasszatok rá szárnyakat, pöttyöket, szemet!

# data[].attributes.body
Pillangó sablon

# data[].attributes.body
Kötsd össze a pöttyöket! (grafomotorika!)

# data[].attributes.body
Hajtogassatok legyezőt, vágjatok ki pöttyöket, fejet majd ragasszátok a katica testére!

# data[].attributes.body
A wc papír gurigát fessétek le majd a sablon segítségével rajzoljatok pillangót, vágjátok ki. Ragasszátok fel, és jöhet a díszítés. Szebb lesz, ha van otthon csillámpor, vagy csillámos ragasztó!

# data[].attributes.body
Rajzold át a mintát a lepke másik szárnyára is! (szimmetria)

# data[].attributes.body
Nagyobbaknak: próbáld meg a vonal másik oldalára megrajzolni a lepke másik felét! (szimmetria

# data[].attributes.body
https://wordwall.net/hu/resource/1625841
Pillangó párosító játék